Nunavut

Nunavut ye un territoriu de Canadá. Ye'l más nuevu y grande de tolos territorios canadianos.

Foi dixebráu de los escomanaos Territorios del Noroeste l'un d'abril de 1999, pola Llei del Nunavut y la Llei d'alcuerdos sobro les revendicaciones territoriales de Nunavut, magar les llendes taben establecíes dafechu dende 1993. 

Nunavut significa la tierra de nueso n'inuktitut, la llingua de los Inuits.

 Xeografía 

Nunavut ye'l más oriental de los tres territorios de Canadá. Tien una superficie total de 2.093.190 km², 1.932.255 km² de tierres y 160.935 km² d'agües. Ye la rexón, provincia, territoriu o estáu non independiente más grande del mundu, solo per detrás de Sakha, n'Australia Occidental, krai de Krasnoiarsk y Groenlandia), siendo más grande que Méxicu.

Allugáu al estremu norte de Canada, Nunavut estiéndese pela fastera norte del continente americanu, al oeste de la bahía d'Hudson. Llenda al oeste colos Territorios del Noroeste y al sur con Manitoba. Nel este, Nunavut y Terranova y Labrador poseen una fronterina terrestre na Islla Killiniq. Nunavut tamién tien fronteres mariñanes con Groenlandia y Quebec. 

La capital ye Iqaluit. La población total ye solo de 31.556 habitantes lo que xunío al xigantescu terrtoriu fai que la densidá de población seya enforma baxa, 0,015 hab/km².

Amás del francés y l'inglés, l'inuktitut ye la llingua oficial.

 Referencies 

 Enllaces esternos 
   Páxina oficial del Gobiernu de Nunavut

Categoría:Canadá